Nám með vinnu er nám utan dagskóla sem sameinar kosti fjar - og kvöldnáms . Áfangi getur verið kenndur að öllu leyti í fjarnámi , að öllu leyti í staðbundnu námi eða að hluta í fjarnámi og hluta í staðbundnum lotum . Í dreifnámi eru í boði nær allir fagáfangar skipstjórnarnámsins ( og afgangurinn sem námskeið ) . Almenna námið á skipstjórnarbrautum ( raungreinar , íslensku og tungumál ) má taka í fjarnámi í öðrum skólum ( sjá t.d. fjarmenntaskólann ) og fá metið ( sjá nánar um mat á námi ) . Í dreifnámi hefur þú heimild til að sækja um einn eða fleiri áfanga , allt að 30 einingum sem telst fullt nám . Umsóknir eru samþykktar svo fremi sem ofangreind inntökuskilyrði eru uppfyllt og reglur um undanfara einstakra áfanga ( forkröfur ) . Sjá nánari leiðbeiningar um umsóknarferlið fyrir dreifnám . Að jafnaði er um helmingur áfanga kenndur á hvorri önn ( haustönn og vorönn ) þannig að áfangar eru í boði annað hvort á haustönn eða vorönn . Þar sem oft verður að taka áfanga í ákveðinni röð ( forkröfur ) er áríðandi að skipuleggja námið með tilliti til þess . Sótt er um á hverri önn og fá nemendur sem skráðir eru í dreifnám forgang í innritun í hópa á næstu önn . Ef þú hefur annað nám eða starfsreynslu að baki þá má vera að hægt sé að meta eitthvað af því og stytta þannig námið sem framundan er , sjá nánar . B-réttindi er fjögurra anna fullt nám ( haust + vor + haust + vor ) og má reikna með að það geti verið 6 - 8 annir með vinnu . Það er fyrir þá sem eru að byrja í réttindanámi og ætla sér jafnvel í full réttindi . Hér blandast inn almennir áfangar sem áríðandi er að nemendur taki samhliða ( oft hafa nemendur þó lokið almennu námi ) . C-réttindi eru 3 annir í fullu námi ofan á B-réttindin ( haust , vor , haust ) . Það er blanda af fagáföngum skipstjórnar og almennu námi . Heimilt er að velja áfanga sem tilheyra C-réttindum á sama tíma og áfanga sem tilheyra B-réttindum svo fremi sem forkröfur eru uppfylltar . D-réttindi er 1 önn í fullu námi ofan á C-réttindin ( vor ) . Hún er tekin að loknu námi til C-réttinda ( eða því sem næst ) . Námsmat er fjölbreytt og er stöðugt verið að leggja mat á þekkingu nemandans á meðan á námi stendur með verkefnum og prófum .